b'\n_START_ARTICLE_\nGap\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Daufineji na desnem bregu reke Luye, na kri\xc5\xbei\xc5\xa1\xc4\x8du alpskih poti D994 in Route Nationale 85.\n_START_SECTION_\nZgodovina\n_START_PARAGRAPH_\nNa ozemlju keltskih plemen Vocontii je bila \xc5\xbee leta 125/124 pred na\xc5\xa1im \xc5\xa1tetjem ustanovljena rimska provinca Gallia Narbonensis. Prva omemba kraja se pojavi leta 14 pr. n. \xc5\xa1t. z rimskim taborom, imenovanim Vapincum, ume\xc5\xa1\xc4\x8denim na poti "via cottia per alpem", ki je povezovala dolino Rone s Torinom. Kot ve\xc4\x8dina krajev v Provansi je bil kraj z izgradnjo za\xc5\xa1\xc4\x8ditnih okopov pred zavojevalci ustanovljen konec 4. stoletja._NEWLINE_Razvoj trgovine in rokodelstva v kraju se je za\xc4\x8del s prihodom in umestitvijo pape\xc5\xbeev v Avignonu v 14. stoletju. Obdobje verskih vojn ni prizaneslo kraju in celotni pokrajini. Tako je leta 1692 savojska vojska pri umikanju po\xc5\xbegala ve\xc4\x8dino hi\xc5\xa1 v kraju. S francosko revolucijo je leta 1790 Gap postal prefektura novoustanovljenega departmaja Hautes-Alpes. Leta 1802 je Gap z izgradnjo in modernizacijo cest do\xc5\xbeivel silen razmah. Po zapustitvi otoka Elbe se je Napoleon Bonaparte februarja 1815 s svojimi spremljevalci ustavil v Gapu, kjer je v tem \xc4\x8dasu natiskal ve\xc4\x8d tiso\xc4\x8d kopij svojega Razglasa.'